cyanic-selkie/wikianc huggingface dataset:
ঈদুল ফিতর
ঢাকা
ঘোড়ার গাড়ি ঈদে পুরান ঢাকার ঘোড়া ও ঘোড়ার গাড়ি বা টাঙ্গায় চড়ার ঐতিহ্য বাংলাদেশের ইতিহাস ও ঐতিহ্যের গভীরে নিহিত একটি সাংস্কৃতিক চর্চা৷ ঢাকা শহর, যেটি একসময় মুঘল সাম্রাজ্যের সময় বাংলার রাজধানী ছিল, ঈদ-উল-ফিতর উদযাপনের একটি সমৃদ্ধ ঐতিহ্য রয়েছে৷ ঈদের সময়, লোকেরা তাদের সেরা পোশাক পরে এবং শুভেচ্ছা এবং উপহার বিনিময় করার জন্য বন্ধুবান্ধব এবং পরিবারের সাথে দেখা করার রেওয়াজ৷ পুরান ঢাকায় ঈদের সময় যাতায়াতের অন্যতম জনপ্রিয় উপায় হল ঘোড়া বা ঘোড়ার গাড়ি, যা টাঙ্গা নামেও পরিচিত৷ এই ঐতিহ্যটি মুঘল যুগ থেকে শুরু হয় যখন অভিজাতরা বিশেষ অনুষ্ঠান উদযাপনের জন্য ঘোড়া ও গাড়িতে চড়ত৷ বর্তমানে ঈদের সময় ঘোড়া বা টাঙ্গায় চড়া মর্যাদা ও প্রতিপত্তির প্রতীক হিসেবে বিবেচিত হয়৷ উৎসবে অংশ নেওঞ্জয়ার জন্য অনেকে ঘোড়ার গাড়ি বা টাঙ্গা ভাড়া করেন৷ পুরান ঢাকার রাস্তাগুলো ঘোড়ার খুরের আওয়াজে আর গাড়ির শব্দে ভরে যায় যখন মানুষ মসজিদ, বাজার, বাড়িঘরে যায়৷ ঢাকার আধুনিকায়ন ও নগরায়ণ সত্ত্বেও এই ঐতিহ্য টিকে আছে এবং উন্নতি লাভ করেছে৷ এটি বাংলাদেশের সাংস্কৃতিক ঐতিহ্যের স্থিতিস্থাপকতা এবং স্থায়ী প্রকৃতির একটি প্রমাণ৷
চট্টগ্রাম
বাংলাদেশে ২০২২ সালের থেকে চাটগাঁইয়া ঈদ আনন্দ উৎসব শুরু হয়৷ ঈদের আগে বাংলাদেশে লোকেরা ব্যাংকে ছুটে যায় নতুন কচকচে টাকা র জন্য৷ ঈদে জামাই তার বৌকে নিয়ে বৌয়ের বাপের বাড়ি তথা নাইয়রে যাবার প্রথা আছে৷ এ নিয়ে একটি জনপ্রিয় আঞ্চলিক গানও আছে, নাম “নাইয়র নিবা নিবা গরি”৷ শশুর বাড়ী গিয়ে জামাই ছোটদের কচকচে নতুন নোটের সালামি দেয়৷ চট্টগ্রামের ঐতিহ্যবাহী মিষ্টি খাবার হলো ছানার পোলাও৷ চট্টগ্রামের মানুষরা সেমাই, পায়েস ও পোলাও মাংসের পাশাপাশি কালাভুনা, লাল ভুনা, নল্লির ঝোল, দই পটোল এর মতন খাবারের আয়োজন করা হয়৷ মেয়েরা সারাদিনের বিশেষ খাবার আয়োজন শেষে নিজেদের সাজানোর কাজে ব্যস্ত হয়৷ স্ত্রী চাঁদরাতে ও ঈদের বাজারে কেনা গয়না, পোশাক পরে, সাজগোজ করেই নিজের স্বামীর কাছে ঈদের দিন প্রথম দেখা দেয়৷
বরিশাল
ঢাকায় বসবাসকারী বরিশালের মানুষরা জনপ্রিয় ঢাকা টু বরিশাল লঞ্চে চেপে ঈদ যাত্রা করে৷ এই লঞ্চ এখন ঈদের কল্পনার সাথে মিশে গিয়েছে৷ ঈদে বরিশালে নানা রকমের মিষ্টি পিঠা, চুটকি সেমাই, বিসকি, চিংড়ি মালাই কারি, ইলিশ বরিশালির মতন ইত্যাদি সব বরিশালের ঐতিহ্যবাহী খাবার খাওয়া হয়৷ বরিশালে জাঁকজমকপূর্ণ ঈদের কেনাকাটা হয়৷ সংশ্লিষ্ট সূত্র জানায়, আসন্ন ঈদ উপলক্ষে শিশুদের বিনোদনের জন্য বরিশাল সিটি কর্পোরেশন (বিসিসি)-এর তত্ত্বাবধায়নে নগরীর সিএনবি রোড বীর মুক্তিযোদ্ধা সাহান আরা বেগম পার্ক, আমানতগঞ্জ সুকান্ত বাবু শিশু পার্ক, বঙ্গবন্ধু উদ্যান সংলগ্ন গ্রীন সিটি পার্ক, আবদুর রব সেরনিয়াবাত (কালী বাড়ি রোড) সড়কস্থ বীর মুক্তিযোদ্ধা কাঞ্চন পার্ক, বান্ধ রোড মুক্তিযোদ্ধা পার্ক, নগরীর আমতলার মোড় স্বাধীনতা পার্ক, কীর্তনখোলা নদী সংলগ্ন ৩০ গোডাউন বদ্ধভূমি, আমানতগঞ্জ সড়ক শহীদ শুক্কুর-গফুর পার্ক, বীরশ্রেষ্ঠ ক্যাপ্টেন মহিউদ্দিন জাহাঙ্গীর সড়কস্থ (সদর রোড) পাবলিক স্কায়ার, বরিশাল জেলা প্রশাসকের তত্ত্বাবধায়নে জেলার বাবুগঞ্জ উপজেলার দূর্গা সাগর দিঘী বিনোদন কেন্দ্রগুলোকে সাজানো হয় নতুন সাজে৷
খুলনা
খুলনায় চাঁদ রাত থেকেই অলিতে গলিতে ঈদের আমেজ ছড়িয়ে পড়ে৷ দলবেঁধে ঘুরতে যাওয়াও বাঙালীর ঈদ সংস্কৃতির একটি বৈশিষ্ট্য হয়ে দাঁড়িয়েছে৷ ঈদ উপলক্ষে খুলনার মফস্বলে ঐতিহ্যবাহী ঈদ আনন্দ মেলার মাঠ হয়৷ সাত দিন ব্যাপী এই মেলা চলে৷ মেলায় বায়োস্কোপ, চরকি, ঘোড়া সহ বিভিন্ন রাইড দোকান পাটের আয়োজন করা হয়৷ আয়োজকরা বলেন, গ্ৰামের ঐতিহ্যকে ধরে রাখতেই এই মেলার আয়োজন৷
উত্তরবঙ্গ
উত্তরবঙ্গে ঈদের একটি বিশেষ মিষ্টি খাবার হলো শাহী ভাপা পিঠা৷ উত্তরবঙ্গে ঈদ মানেই চামড়ি খেলা৷ উত্তরবঙ্গে ঈদ-পর্বের সময় গ্রামের যুবকরা ঈদের এই বিশেষ খেলা দেখায়৷ দর্শকরাও বেশ আগ্ৰহ নিয়ে দেখে৷
২০১৬ দক্ষিণ এশীয় গেমস
২০১৬ দক্ষিণ এশীয় গেম্‌স (অফিসিয়াল নাম ১২তম দক্ষিণ এশীয় গেম্‌স) হল দক্ষিণ এশিয়ার বহুমাত্রিক-ক্রীড়া প্রতিযোগিতা দক্ষিণ এশীয় গেম্‌সের ১২তম আসর যা ৫ ফেব্রুয়ারি থেকে ১৬ ফেব্রুয়ারি ২০১৬ তারিখে ভারতের গুয়াহাটি ও শিলংয়ে অনুষ্ঠিত হয়। এ আসরে অলিম্পিকের ২২টি খেলার জন্য নির্ধারিত ২২৬টি ইভেন্টে ৮টি দেশের ২,৬৭২ জন ক্রীড়াবিদ অংশ্রহণ করে। প্রতিযোগিতা উদ্বোধনী অনুষ্ঠান ৫ ফেব্রুয়ারি ২০১৬ গুয়াহাটিতে অনুষ্ঠিত হয় যাতে প্রধান অতিথি ছিলেন ভারতের প্রধানমন্ত্রী নরেন্দ্র মোদি। প্রতিযোগিতায় ভারত সর্বোচ্চ ১৮৮টি স্বর্ণ পদক সহ মোট ৩০৮টি পদক জয়লাভ করে।
স্বাগতিক নির্বাচন
প্রতিয়োগিতাটি ২০১২ সালে নেপালের কাঠমুন্ডুতে অনুষ্ঠিত হওয়ার কথা ছিল। কিন্তু ২০১৩ দিল্লী প্রতিয়োগিতার জন্য তা স্থগিত করা হয়। কিন্তু পুনরায় দিল্লী তা করতে অনিহা প্রকাশ করে। পরে ২০১৫ সালে ভারত পুনরায় আয়োজনের আগ্রহ প্রকাশ করে এবং ২০১৬ এর শুরুতে অনুষ্ঠানের সিদ্ধান্ত নেয় এবং খুব অল্প সময়ের মধ্যে কোন প্রস্তুতি ছাড়াই এ প্রতিযোগিতা অনুষ্ঠিত হয়।
খেলাসমূহ
এশীয় গেম্‌সের এবারের আসরে ২২টি খেলা নির্ধারিত ২২৬টি ইভেন্টে অনুষ্ঠিত হয়। এতে ৭৮৮টি পদক রয়েছে যার মধ্যে ২৩৯টি স্বর্ণ, ২৩৯টি রৌপ্য, ৩১০টি ব্রোঞ্জ পদক।
অংশগ্রহণকারী দেশ
৮টি দেশ প্রতিযোগিতায় অংশগ্রহণ করে।
সময়সূচী
প্রতিযোগিতার সময়সূচি ৫ ফেব্রুয়ারি ২০১৬ তারিখে নির্ধারণ করা হয়।
পালং তুলাসার গুরুদাস সরকারি উচ্চ বিদ্যালয়, শরীয়তপুর
পালং তুলাসার গুরুদাস সরকারি উচ্চ বিদ্যালয় হচ্ছে বাংলাদেশের শরীয়তপুর জেলার শরীয়তপুর সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৮৯৯ সালে।
শিক্ষা কার্যক্রম
বিদ্যালয়টিতে শুধুমাত্র ছেলেদের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়টি দুইটি শিফটে পরিচালিত হয়।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
খেলাধুলা ও বিভিন্ন সাংস্কৃতিক কর্মকাণ্ড
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
সহশিক্ষা কার্যক্রম
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
হ্যাগলে ওভাল
হ্যাগলে ওভাল নিউজিল্যান্ডের একটি ক্রিকেট মাঠ। ক্রাইস্টচার্চের মধ্যস্থলে অবস্থিত হ্যাগলে পার্কে এ মাঠের অবস্থান। ২০১৩ সালে সালে ক্যান্টারবারি ক্রিকেট দল মাঠটিকে আন্তর্জাতিকমানের ক্রিকেট স্টেডিয়ামে রূপান্তরের পদক্ষেপ গ্রহণ করলে বিতর্কের সৃষ্টি হয়। পরবর্তীতে পরিবেশবিষয়ক আদালত থেকে উন্নয়নের অনুমোদনের লাভ করে।
ইতিহাস
১৮৬৭ সালে সর্বপ্রথম এ মাঠে খেলা আয়োজনের রেকর্ড ধারণ করা হয়। ঐ খেলায় স্বাগতিক ক্যান্টারবারি ক্রিকেট দল ওতাগো ক্রিকেট দলের বিপক্ষে প্রতিদ্বন্দ্বিতা করেছিল। ১৯২০-এর দশক পর্যন্ত ক্যান্টারবারি মাঠটিকে অনিয়মিতভাবে ব্যবহার করতো। ডিসেম্বর, ১৯০৭ সালে প্লাঙ্কেট শিল্ডের প্রথম খেলা অনুষ্ঠিত হয় যাতে ক্যান্টারবারি অকল্যান্ড দলের মোকাবেলা করে। ১৯৭৯ সালে ক্যান্টারবারি দল এ মাঠে ফিরে আসে। দলটি ১৯৯৩/৯৪ মৌসুমের শেল কাপে নিজেদের বেশ কিছুসংখ্যক খেলায় এ মাঠে খেলে।
২৩ জানুয়ারি, ২০১৪ তারিখে প্রথমবারের মতো এ স্টেডিয়ামে একদিনের আন্তর্জাতিক খেলা অনুষ্ঠিত হয়। ঐদিন স্কটল্যান্ড ও কানাডা ক্রিকেট দল ২০১৪ সালের ক্রিকেট বিশ্বকাপ বাছাইপর্বে অংশ নিয়েছিল। এছাড়াও এ মাঠে তিনটি মহিলাদের টেস্ট ও ছয়টি মহিলাদের একদিনের আন্তর্জাতিক খেলা অনুষ্ঠিত হয়েছে।
২০১৪ সালে নিউজিল্যান্ড ক্রিকেট কর্তৃপক্ষ হ্যাগলে ওভালকে দেশের অষ্টম টেস্ট ক্রিকেট মাঠ হিসেবে ঘোষণা করে। ২০১১ সালে বিধ্বংসী ভূমিকম্পের পর ক্রাইস্টচার্চে প্রথমবারের মতো অনুষ্ঠিতব্য বক্সিং ডে টেস্টে শ্রীলঙ্কা ও নিউজিল্যান্ড দল প্রতিদ্বন্দ্বিতা করবে।
জর্জ ল্যমেত্র্‌
জর্জ এদুয়ার ল্যমেত্র্‌ (Georges Édouard Lemaître) (জুলাই ১৭, ১৮৯৪ - জুন ২০, ১৯৬৬) বিখ্যাত বেলজীয় বিশ্বতত্ত্ববিদ। তিনি ১৯২৭ সালে প্রস্তাব করেছিলেন যে, মহাবিশ্বের সম্প্রসারণ একটি আদি অবস্থা থেকে শুরু হয়েছিলো। তিনি বলেন সেই আদি অবস্থা ছিল একটি আদি পরমাণু বা Primeval atom। লেমাইট্‌র আইনস্টাইনের আপেক্ষিকতার সাধারণ তত্ত্ব নিয়ে গবেষণা করেন এবং সেই তত্ত্বে উল্লেখিত ক্ষেত্র সমীকরণসমূহের অনেকগুলো সমাধান করতে সমর্থ হন। এই সমাধানগুলোর উপর ভিত্তি করেই আধুনিককালে মহা বিস্ফোরণ মতবাদ গড়ে উঠেছে।
জীবনী
ল্যমেত্র্‌ বেলজিয়ামের শার্লরোয়া (Charleroi) অঞ্চলে জন্মগ্রহণ করেন। তিনি মূলত একজন পুর প্রকৌশলী (Civil Engineer) ছিলেন; এছাড়াও তিনি খ্রিস্টান ধর্মযাজক (priest) হিসেবে প্রশিক্ষণ গ্রহণ করেছিলেন। তিনি ব্রিটেনের কেমব্রিজ বিশ্ববিদ্যালয় এবং যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজিতে (এমআইটি) জ্যোতিঃপদার্থবিজ্ঞান বিষয়ে অধ্যয়ন করেন। এমআইটি-তে অধ্যয়নকালে তিনি মার্কিন জ্যোতির্বিজ্ঞানী এডউইন হাবল এবং হার্ভার্ড বিশ্ববিদ্যালয়ের বিজ্ঞানী হারলো শ্যাপলি দ্বারা প্রভাবিত হন। এই দুজনই প্রসারণশীল মহাবিশ্বের ধারণা গ্রহণ করেছিলেন। তিনি ১৯২৭ সালে বেলজিয়ামের লিউভেন বিশ্ববিদ্যালয়ে জ্যোতিঃপদার্থবিজ্ঞানের অধ্যাপক হিসেবে যোগ দেন।
গবেষণাকর্ম
ল্যমেত্র্‌ একটি আদি পরমাণুর উল্লেখ করেন যার বিস্ফোরণের ফলে মহাবিশ্বের সম্প্রসারণ শুরু হয়। এই আদি পরমাণুটি ছিল একটি বড়সড় ডিমের মত যা সূর্য অপেক্ষা প্রায় ৩০ গুণ বড়। এর মধ্যে মহাবিশ্বের বর্তমান উপাদানসমূহ সৃষ্টির জন্য প্রয়োজনীয় সকল উপাদান ছিল। এই আদি পরমাণুটি বর্তমানকাল থেকে ২০ - ৬০ বিলিয়ন বছর পূর্বে অস্তিত্বশীল ছিল বলে তিনি ধারণা করেন।
টিমোথি স্পাল
টিমোথি লিওনার্ড স্পাল, ওবিই (Timothy Leonard Spall; জন্ম: ২৭ ফেব্রুয়ারি ১৯৫৭) হলেন একজন ব্রিটিশ অভিনেতা ও উপস্থাপক। তিনি ১৯৮৩ সালে আইটিভির হাস্যরসাত্মক নাট্যধর্মী ধারাবাহিক আউফ ভিডারসেহেন, পেট-এ ব্যারি স্পেন্সার টেলর চরিত্রে অভিনয় করে যুক্তরাজ্যে পরিচিতি অর্জন করেন।
স্পাল সিক্রেটস্‌ অ্যান্ড লাইজ (১৯৯৬) চলচ্চিত্রে অভিনয় করে সমাদৃত হন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন। পরবর্তী কালে তিনি দ্য উইজডম অব ক্রকোডাইলস্‌ (১৯৯৮)-এ ইনস্পেক্টর হিলি, দ্য লাস্ট সামুরাই (২০০৩)-এ সিমন গ্রাহাম, হ্যারি পটার চলচ্চিত্র ধারাবাহিকে (২০০৪-২০১০) পিটার পেটিগ্রিউ, পিয়েরপয়েন্ট (২০০৫)-এ অ্যালবার্ট পিয়েরপয়েন্ট, সুইনি টড: দ্য ডিমন বারবার অব ফ্লিট স্ট্রিট (২০০৭)-এ বিডল ব্যামফোর্ড, দ্য ডেমড ইউনাইটেড (২০০৯)-এ পিটার টেলর এবং দ্য কিংস স্পিচ (২০১০)-এ উইনস্টন চার্চিল চরিত্রে অভিনয় করেন।
তাকে টিমোথি স্পাল: ...অ্যাট সি (২০১০-২০১২) টিভি প্রামাণ্যচিত্রে দেখা যায় এবং তিনি ২০১৪ সালে মাইক লেইয়ের জীবনীমূলক চলচ্চিত্র মিস্টার টার্নার ছবিতে জে. এম. ডব্লিউ. টার্নার চরিত্রে অভিনয় করে কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন।
অস্থি কলা
thumb|অস্থিকলা অস্থি কলা মেরুদণ্ডী প্রাণীদের দেহের অস্থিনির্মিত অন্তঃ কঙ্কাল গঠনকারী একটি কঠিন যোজক কলা (অন্যান্য কঠিন যোজক কলার উদাহরণ হল হাড়ের কিছু অংশের তরুণাস্থি ও দাঁতের ডেন্টিন, সিমেন্ট এবং এনামেল)। অস্থি অর্থাৎ হাড়। এক একটি হাড় বা অস্থি একেকটি অঙ্গ। কিন্তু সেই অঙ্গের মধ্যে অনেক রকম কলা আছে। এদের মধ্যে কঠিন অংশ অস্থি কলা দিয়ে তৈরী। কিন্তু এছাড়াও থাকে কঠিন কিন্তু অস্থির থেকে অপেক্ষাকৃত নরম অংশ তরুণাস্থি কলা, হাড়ের ফাঁপা অংশের ভিতরে অস্থিমজ্জা যা মানবশরীরের প্রধান হিমাটোপোয়েটিক বা রক্ত উৎপাদনকারী কলা, এবং হাড়ের বাইরের আবরণ পেরিঅস্টিয়াম ইত্যাদি বিভিন্ন ধরনের কলা।
কার্থেজের অবরোধ (৩য় পিউনিক যুদ্ধ)
কার্থেজ অবরোধ ছিল আফ্রিকার পিউনিক শহর এবং রোমান প্রজাতন্ত্রের মধ্যে তৃতীয় পিউনিক যুদ্ধের প্রধান লড়াই। এটি ছিল একটি অবরোধ অভিযান, যা ১৪৯ বা ১৪৮ খ্রিস্টপূর্বাব্দের কোনো এক সময় শুরু হয়, এবং ১৪৬ খ্রিস্টপূর্বাব্দে শেষ হয়। এ অবরোধ রোমানদের দ্বারা কার্থেজ শহরকে সম্পূর্ণ বিনষ্ট করা এবং সম্পূর্ণ ধ্বংসের মাধ্যমে শেষ হয়।
অস্থি কলা
অস্থিকলার মধ্যে কোষের থেকে ধাত্র বেশি। এবং এই ধাত্র খনিজ কেলাসাদি দ্বারা অস্মীভূত হয়ে অস্থিকে কাঠিন্য দেয়। সাধারণতঃ অন্তঃকঙ্কাল ভ্রুণ অবস্থায় তরুণাস্থি কলা হিসাবে প্রথমে তৈরি হয় এবং বৃদ্ধির সঙ্গে সঙ্গে তার কিছু কিছু অংশ অস্থি দ্বারা প্রতিস্থাপিত হতে থাকে।
কার্থেজের অবরোধ (৩য় পিউনিক যুদ্ধ)
প্রাথমিক উৎস্য
প্রায় সকল দৃষ্টিকোণ থেকেই তৃতীয় পিউনিক যুদ্ধের প্রধান উৎস ছিল ইতিহাসবিদ পলিবিয়াস (c. 200 – c. 118 BC) তাকে একজন গ্রিক জিম্মি হিসেবে ১৬৭ খ্রিস্টপূর্বাব্দে রোমে পাঠানো হয়। তার কাজের মধ্যে ছিল সামরিক কৌশলের উপর একটি হারিয়ে যাওয়া ম্যানুয়াল তৈরী, কিন্তু তিনি এখন দ্য হিস্টোরিজ এর জন্য পরিচিত, যা খ্রিস্টপূর্ব ১৪৬ অব্দে রচিত। পলিবিয়াসের কাজ ব্যাপকভাবে নিরপেক্ষ এবং অন্তত কার্থাজিনিয়ান এবং রোমান দৃষ্টিভঙ্গিতে নিরপেক্ষ হিসেবে বিবেচনা করা হয়। পলিবিয়াস ছিলেন একজন বিশ্লেষণী ইতিহাসবিদ। তিনি যে সব ঘটনা রচনা করেছেন সেসবের জন্য যেখানে সম্ভব ব্যক্তিগতভাবে তিনি উভয়পক্ষের অংশগ্রহণকারীদের সাক্ষাৎকার নিয়েছেন। তিনি উত্তর আফ্রিকায় তার অভিযানের সময় রোমান সেনাপতি স্কিপিও এমিলিয়ানাসের সাথে যান, যার ফলে যুদ্ধে কারহেজ ও রোমানদের বিজয় হয়।
অস্থি কলা
অস্থি কলার কোষ
অস্থি কলায় নিম্ন লিখিত রকম কোষ দেখা যায়ঃ
অস্থিকলার ধাত্র
thumb|হ্যাভারসিয়ান সিস্টেম অস্থিকলার কঠীন ধাত্র ধাপে ধাপে তৈরি হয়। অস্থি তৈরির প্রথম ধাপে তরুণাস্থির ছাঁচ ধিরে ধীরে অস্টিওক্লাস্টের অণুপ্রবেশে বিগলিত হতে থাকে এবং তার মধ্যে রক্তবাহের প্রবেশ ঘটে। রক্তবাহদের চতুর্দিকে চক্রাকারে স্তরে স্তরে সজ্জিত অস্টিও ব্লাস্ট দ্বারা তাদের চারিদিকে প্রথমে অস্টিওয়েড নামের নরম ধাত্র নিঃসৃত হয়। তার মধ্যে পরবর্তীতে ভিটামিন ডি-র প্রভাবে অস্টিওব্লাস্ট দ্বারা নিঃসৃত ক্যালসিয়াম, ম্যাগণেসিয়াম ফসফেট ইত্যাদি আয়নের উপর অস্টিওব্লাস্টের মধ্যে প্রস্তুত নিঃসৃত অ্যাল্কালাইন ফসফাটেজ উৎসেচকের ক্রমবর্ধমান বিক্রিয়ায় উৎপন্ন হাইড্রক্সি-অ্যাপাটাইটের কেলাস জমা হয়ে অস্থি অশ্মীভূত হয়। এই কঠিন কলা দ্বারা ল্যাকুনা অর্থাৎ ছোট ছোট কোটরে আবদ্ধ অস্টিওব্লাস্টগুলিও অস্টিওসাইট বা অস্থিকোষে পরিবর্তিত হয়। অস্টিওক্লাস্টরা পুরোনো অস্থিকে বিগলিত করে নতুন অস্থি তৈরি করার পথ করে দেয়।
কার্থেজের অবরোধ (৩য় পিউনিক যুদ্ধ)
প্রাথমিক উৎস্য
অন্যরা পরবর্তীতে যুদ্ধের প্রাচীন ইতিহাস রচনা করেছে, যদিও ওগুলো প্রায়ই খণ্ডিত বা সংক্ষিপ্ত আকারে বিদ্যমান। তৃতীয় পুনিক যুদ্ধের আপ্পিয়ানের বিবরণ বিশেষভাবে মূল্যবান। আধুনিক ঐতিহাসিকগণ সাধারণত বিভিন্ন রোমান বিশ্লেষণ, কিছু সমসাময়িক রচনা বিবেচনা করেন; যেমন- সিসিলির গ্রিক ডিওডোরাস সিকুলাস, পরবর্তী রোমান ঐতিহাসিক লিভি (যিনি পলিবিয়াসের উপর প্রচুর নির্ভর করে থাকেন), প্লুটার্ক এবং ডিও ক্যাসিয়াসের উপর ব্যাপকভাবে নির্ভর করতেন। ক্লাসিকিস্ট আদ্রিয়ান গোল্ডসওয়ার্থি বলেছেন "পলিবিয়াসের বিচার সাধারণত অগ্রাধিকার দেওয়া হয় যখন এটি আমাদের অন্য কোন বিচারের সাথে পার্থক্য তৈরী করে"। অন্যান্য উৎসের মধ্যে রয়েছে মুদ্রা, শিলালিপি, প্রত্নতাত্ত্বিক প্রমাণ এবং পুনর্নির্মাণ থেকে অভিজ্ঞতামূলক প্রমাণ যেমন ট্রাইরেম অলিম্পিয়াস।
অস্থি কলা
অস্থিকলার ধাত্র
অস্থিকলায় অজৈব খনিজ লবণই প্রধান হলেও এর জৈব অংশের (বিশেষ করে অশ্মীভূত হবার আগে যে অস্টিওয়েড থাকে তার) মধ্যে আছে নানা প্রোটিন। তাদের মধ্যে মুখ্য হলঃ কোলাজেন (৯০%), ফাইব্রোনেকটিন, অস্টিওনেক্টিন, অস্টিওপন্টিন, অস্টিওক্যালসিন, অস্টিওপ্রোতেগ্রিন ইত্যাদি।
কার্থেজের অবরোধ (৩য় পিউনিক যুদ্ধ)
পটভূমি
কার্থেজ ও রোমের মধ্যে ২১৭ থেকে ২০১ খ্রিস্টপূর্বাব্দ পর্যন্ত ১৭ বছর ব্যাপী দ্বিতীয় পিউনিক যুদ্ধ হয়। এ যুদ্ধ রোমানদের বিজয় দিয়ে শেষ হয়। কার্থাজেনীয়দের উপর আরোপিত শান্তি চুক্তি কার্থেজেনীয়দের সমস্ত বিদেশী অঞ্চল এবং তাদের কিছু আফ্রিকান এলাকা থেকে সরিয়ে নেয়। ৫০ বছরের বেশি সময় ধরে ১০,০০০ রৌপ্য ট্যালেন্ট (প্রাচীন মুদ্রা) ক্ষতিপূরণ দেওয়ার কথা ছিল। জিম্মিদের নিয়ে যাওয়া হয়েছিল। কার্থেজদের জন্য যুদ্ধে ব্যবহৃত হাতি রাখা নিষিদ্ধ ছিল এবং যুদ্ধজাহাজের বহর ১০ টি তে সীমাবদ্ধ রাখার কথা বলা হয়েছিল। আফ্রিকার বাইরে যুদ্ধ পরিচালনা নিষিদ্ধ ছিল এবং শুধুমাত্র রোমের এক্সপ্রেস অনুমতি নিয়ে আফ্রিকায় যুদ্ধ করার অনুমতি ছিল। অনেক জ্যেষ্ঠ কার্থাগিনিয়ান তা প্রত্যাখ্যান করতে চেয়েছিলেন, কিন্তু হ্যানিবাল জোরালোভাবে এর পক্ষে কথা বলেন এবং ২০১ খ্রিস্টপূর্বাব্দের বসন্তে তা গৃহীত হয়। এরপর থেকে এটা পরিষ্কার যে কার্থেজ রাজনৈতিকভাবে রোমের অধীনস্থ ছিল।
এ. কে. সি. সুন্দারাভেল
'''এ. কে. সি. সুন্দারাভেল''' একজন ভারতীয় রাজনীতিবিদ ছিলেন যিনি আম্মা মাক্কাল মুনেত্র কড়গমের রাজনীতির সাথে যুক্ত ছিলেন। ১৯৯১ সালে তিনি তামিলনাড়ু বিধানসভার একজন সদস্য হিসেবে নির্বাচিত হয়েছিলেন। তিনি ২০১৯ সালের ৬ এপ্রিল সড়ক দুর্ঘটনায় ৭০ বছর বয়সে মৃত্যুবরণ করেন।
কার্থেজের অবরোধ (৩য় পিউনিক যুদ্ধ)
পটভূমি
যুদ্ধ শেষে রোমান মিত্ররা মাসিনিসা নুমিডিয়ানদের মধ্যে সবচেয়ে শক্তিশালী শাসক হিসেবে আবির্ভূত হন। পরবর্তী ৪৮ বছর তারা বারবার তার সম্পত্তি রক্ষা করতে ক্যার্থেজের অক্ষমতার সুযোগ নেয়। যখনই কার্থাজ রোমকে প্রতিকারের জন্য অনুরোধ বা সামরিক পদক্ষেপ গ্রহণের অনুমতি চায়, তখন রোম তার মিত্র মাসিনিসাকে সমর্থন করে এবং প্রত্যাখ্যান করে। মাসিনিসদের কার্থাগিনিয়ান অঞ্চল দখল এবং এ অঞ্চলে অভিযান ক্রমশ অনিবার্য হয়ে ওঠে। ১৫১ খ্রিস্টপূর্বাব্দে কার্থাজ হাসদ্রুবালের নেতৃত্বে একটি বৃহৎ সৈন্যদল প্রস্তুত করে এবং চুক্তি সত্ত্বেও, নুমিদের পাল্টা আক্রমণ করেন। অভিযানটি বিপর্যয়ের মধ্য শেষ হয় এবং সেনাবাহিনী আত্মসমর্পণ করে। এর গণহত্যা সংঘটিত হয়। হাসদ্রুবাল কার্থাজে পালিয়ে যায়। সেখানে রোমের বিরুদ্ধে ষড়যন্ত্র করার অভিযোগে তাকে মৃত্যুদণ্ড প্রদান করা হয়। কার্থাজ তার ক্ষতিপূরণ পরিশোধ করেছিলেন এবং অর্থনৈতিকভাবেও সমৃদ্ধ হিয়েছিল, কিন্তু রোমের জন্য কোন সামরিক হুমকি ছিল না। রোমান সিনেটের সদস্যরা দীর্ঘদিন ধরে ক্যার্থেজকে ধ্বংস করতে চেয়েছিল। এ কারণে কাসাস বেলি চুক্তির শর্ত ভঙ্গের ফলে ১৪৯ খ্রিস্টপূর্বাব্দে যুদ্ধ ঘোষণা করা হয়েছিল।
ফলাফল
অবশিষ্ট কার্থেজেনীয় অঞ্চল রোম দখল করে নেয় এবং আফ্রিকার রোমান প্রদেশ উটিকার সঙ্গে এটিকে তার রাজধানী হিসাবে পুনর্গঠন করা হয়। প্রদেশটি শস্য এবং অন্যান্য খাদ্যদ্রব্যের একটি প্রধান উৎস হয়ে ওঠে। মৌরিতানিয়ার অসংখ্য বৃহৎ পিউনিক শহর রোমানদের দখলে চলে যায়, যদিও তাদের পিউনিক সরকার ব্যবস্থা বজায় রাখার অনুমতি দেওয়া হয়। এক শতাব্দী পরে, কার্থাজ সাইট জুলিয়াস সিজার দ্বারা পরিপূর্ণ রোমান শহর হিসাবে পুনর্নির্মিত হয়, এবং এ সাম্রাজ্যের সময় এটি রোমান আফ্রিকার অন্যতম প্রধান শহর হয়ে ওঠে। রোম এখনও ইতালির রাজধানী হিসেবে বিদ্যমান; কার্থাজের ধ্বংসাবশেষ উত্তর আফ্রিকার উপকূলে আধুনিক তিউনিস থেকে ১৬ কিলোমিটার (১০ মাইল) পূর্বে অবস্থিত।
অস্থি কলা
অস্থিকলার গঠন
কোলাজেন নানারকম হয়। অস্থি কলায় থাকে কোলাজেন১ যা কোলাজেন-দের মধ্যে দৃঢ়তম (তুলনায় তরুণাস্থিতে থাকে কোলাজেন ২), এবং কোলাজেন১-এর তন্তুগুলি এক একটি ল্যামেলা বা পাত-এ সমান্তরাল থাকে, কিন্তু দুটি সংলগ্ন ল্যামেলাতে তাদের অভিমুখ ভিন্ন থাকে ফলে বিভিন্ন দিকে দৃঢ়তা বৃদ্ধি পায় (অনেকটা প্লাইউডের মত)। হাইড্রক্সিঅ্যাপাটাইট কেলাসিত হবার সময় এই তন্তুগুলির ফাঁকে ফাঁকে তন্তুগুলির সমান্তরালে বিন্যস্ত হয়। এই খনিজ কেলাস অস্থিকে চাপ সহ্য করার ক্ষমতা দেয়। কিন্তু টান সহ্য করার ক্ষমতা আসে কোলাজেন তন্তুগুলি থেকে।
অস্থিচূর্ণকে জলে দিয়ে অনেক্ষণ গরম করে ফোটালে কোলাজেনের তন্তুগুলি ডিনেচার হয়ে যায় অর্থাৎ তাদের বিনুনি ও ভাঁজ খুলে যায় এবং তার ফলে যে জেলির মত পদার্থ তৈরি হয় তার নাম জিলেটিন। বাজারে যে জিলেটিন বা "জেলো" পাওয়া যায় তা প্রধানত গরুর অস্থিচূর্ণ হতে প্রস্তুত।
গেবা লিপি
গেবা হলো নাশি ভাষার জন্য ব্যবহৃত একটি ধ্বনিদলভিত্তিক লিপি। নাশি ভাষায় এটিকে বলা হয় ¹গো¹বাগ় এবং চীনা ভাষায় গেবা, 哥巴। কিছু বর্ণ ই লিপির সাথে সাদৃশ্যপূর্ণ এবং আরও কিছু বর্ণকে দেখে চীনা অক্ষরের রূপান্তর হিসাবে মনে হয়। গেবা কেবল মন্ত্রগুলির প্রতিলিপিকরণ করতে ব্যবহৃত হয়। কোন কোন ক্ষেত্রে দোম্বা চিত্রলিপির ভাষ্য লিখতে ব্যবহৃত হয়।
সংকর গণতন্ত্র
সংকর গণতন্ত্র বা সংকর শাসনতন্ত্র (Hybrid democracy or, Hybrid regime) একপ্রকার মিশ্রপ্রকৃতির রাজনৈতিক শাসনব্যবস্থা, যেটি প্রায়শই একটি কর্তৃত্ববাদী শাসন ​​থেকে গণতান্ত্রিক শাসনে অসুষম রূপান্তরের ফলে তৈরি হয়।  সংকর গণতন্ত্র স্বৈরতন্ত্রের বৈশিষ্টের সঙ্গে গণতন্ত্রের বৈশিষ্ট্যগুলিকে একত্রিত করে এবং একই সাথে রাজনৈতিক দমন ও নিয়মিত নির্বাচনের আয়োজন করতে পারে। সংকর গণতন্ত্র শব্দটি রাজনৈতিক শাসনের বহুমুখী দৃষ্টিভঙ্গি থেকে উদ্ভূত হয়, যা স্বৈরতন্ত্র বা গণতন্ত্রের দ্বিচারিতার বিরোধিতা করে।  সংকর শাসনতন্ত্র সাধারণত তৈল-রাষ্টসমূহের মতো সম্পদশালী দেশগুলোর বৈশিষ্ট্য হয়। এই ধরনের শাসনতন্ত্রগুলোর রাজনৈতিক পরিস্থিতি সাধারণত স্থিতিশীল এবং দৃ় হয়।
সংকর গণতন্ত্রের বিশ্লেষণকারী পশ্চিমা গবেষকরা গণতান্ত্রিক প্রতিষ্ঠানগুলোর আলংকারিক প্রকৃতির দিকে মনোযোগ দেন (যেমন, নির্বাচনসমূহ ক্ষমতার পালাবদলে ভূমিকা পালন করে না, বিভিন্ন গণমাধ্যম সরকারি দৃষ্টিভঙ্গি সম্প্রচার করে এবং সংসদে বিরোধী দল ক্ষমতাসীন দলের মতো একই লক্ষ্যে বা পদ্ধতিতে ভোট দেয়), যা থেকে বিশ্লেষকেরা এই সিদ্ধান্তে উপনীত হন, যে স্বৈরতান্ত্রিকতা সংকর গণতন্ত্রের ভিত্তি। যাইহোক,  যখন অপেক্ষাকৃত নিম্ন স্তরে রাষ্ট্রে সহিংসতা বিরাজ করে, সংকর শাসনতন্ত্রসমূহ তখন কর্তৃত্ববাদী শাসনের অনুকরণ করে।
লক্ষণ
কিছু দেশ যাদের "সংকর শাসনতন্ত্রের অধীনে শাসিত" হিসাবে উল্লেখ করা হয়েছে তাদের মধ্যে রয়েছে – কলম্বিয়া, মিশর, হাঙ্গেরি,  ইন্দোনেশিয়া, মেক্সিকো, মন্টিনেগ্রো, নাইজেরিয়া, বাংলাদেশ,   পাকিস্তান, রাশিয়া,  সার্বিয়া, তানজানিয়া, তিউনিশিয়া, মরক্কো, তুরস্ক, ভেনিজুয়েলা, ভারত  এবং উগান্ডা।
এশিয়ানেট মুভিজ
এশিয়ানেট মুভিজ হল এশিয়ানেট কমিউনিকেশনস লিমিটেড কর্তৃক নতুন ২৪ ঘণ্টার মালায়ালম টিভি চ্যানেল যেটি ২০১২ সালের ১৫ জুলাই চালু করা হয়। এটা মালায়ালম সিনেমার জন্য প্রথম স্যাটেলাইট টিভি  চ্যানেল।
কারিগরী বিবরণ
স্যাটেলাইট: আইএস-৬; অরবিটাল লোকেশন: ৬৬ ডিগ্রি ইস্ট; ডাউন লিঙ্ক পোল: হরিজিন্টাল; ডাউন লিঙ্ক ফ্রিকোয়েন্সি: ৪০০৬ এমএইচজেড; সিম্বল রেট: ১৪৪০০১ কেএসপিএন; ক্যারিয়ার: ডিভিবি-এস৩; মডুলেশন: ৮ পিএসকে; এফইসি: ৩/৫ …
বনু সা'দ
বনু সা'দ (بنو سعد  /এএলএ-এলসি রোমানীকরণ :বানু সা'দ) ইসলামি নবী মুহাম্মদের যুগে আরবের অন্যতম প্রধান রাজকীয় উপজাতি ছিল। তারা বৃহত্তর হাওয়াজিন উপজাতি সংঘের একটি উপগোষ্ঠী ছিল। মুহাম্মদের সাথে তাদের ঘনিষ্ঠ পারিবারিক সম্পর্ক ছিল। তারা মহান যোদ্ধা ছিলেন এবং ইসলামের শত্রুদের বিরুদ্ধে মুহাম্মদের সাথে অনেক যুদ্ধে অংশগ্রহণ করেছেন। মুহাম্মাদের দুধমাতা হালিমা সাদিয়া, এই গোত্রের অন্তর্গত ছিলো। তারা মুহাম্মাদের নির্দেশে উপমহাদেশ, আফ্রিকা ও ইউরোপে বহু-ঈশ্বরবাদের বিরুদ্ধে লড়াই করার জন্য হিজরত করেছিল।
মালাভিকা হারিটা
মালাভিকা হারিটা একজন ভারতীয় নির্বাহী যিনি বিজ্ঞাপন ও যোগাযোগ সংস্থা সাটছি এবং সাটছি ফোকাসের বর্তমান প্রধান নির্বাহী কর্মকর্তা। তিনি ব্যাঙ্গালোরের অ্যাড ক্লাবেরও সভাপতি।
প্রাথমিক জীবন এবং শিক্ষা
মালাভিকা ১৯৮২ সালে ইন্ডিয়ান ইনস্টিটিউট অফ ম্যানেজমেন্ট ব্যাঙ্গালোর থেকে স্নাতকোত্তর সম্পন্ন করেন।
পেশাগত জীবন
মালভিকা এইচএমটি ওয়াচেসের বিজ্ঞাপন ও বিক্রয় প্রচার অনুষ্ঠানে তার পেশাগত কর্মজীবন শুরু করেন এবং মুদ্রা কমিউনিকেশনস এ কাজ করার পর ১৯৯৩ সালে সাচিতে যোগ দেন। তিনি ভারতের ব্যবস্থাপনা ও যোগাযোগের উপর বিভিন্ন স্নাতকোত্তর ইনস্টিটিউটগুলিতে বিজ্ঞাপন ও ব্র্যান্ড ব্যাবস্থাপনার শিক্ষাও দেন।
ইসলামি উন্নয়ন ব্যাংক পুরস্কার
উন্নয়ন অর্জন বিভাগে পুরষ্কারের আর্থিক মূল্য যথাক্রমে: প্রথম স্থানের জন্য ১ লক্ষ ডলার বা ১ কোটি ২৭ লক্ষ টাকা, দ্বিতীয় স্থানের জন্য ৭০ হাজার ডলার বা ৮০ লক্ষ টাকা এবং তৃতীয় স্থানের জন্য ৫০ হাজার ডলার বা ৫১ লক্ষ টাকা।
জ্ঞান অবদান বিভাগে বিভাগে পুরষ্কারের আর্থিক মূল্য যথাক্রমে: প্রথম স্থানের জন্য ৫০ হাজার ডলার বা ৫১ লক্ষ টাকা, দ্বিতীয় স্থানের জন্য ৩০ হাজার ডলার বা ৩০ লক্ষ টাকা, তৃতীয় স্থানের জন্য ২০ হাজার ডলার বা ২০ লক্ষ টাকা।
ইসরাইলের জাতীয় রঙ
ডান|থাম্ব| ইস্রায়েলের আধুনিক পতাকা, পতাকাটির মাঝখানে নীল রঙের [[ডেভিডের নক্ষত্র|স্টার ডেভিডের সাদা পটভূমিতে অনুভূমিক নীল ডোরা। ]] ইস্রায়েলের জাতীয় রঙ ইস্রায়েলের পতাকায় দেখতে পাওয়া নীল এবং সাদা।
ইতিহাস
এই দুটি জাতীয় রঙ জনগণ এবং সরকারী কর্তৃপক্ষসহ আধুনিক সময়ের ব্যবহারে দেশপ্রেমের প্রতিনিধিত্ব করে।যদিও এই রঙগুলো আইনে উল্লিখিত হয় নি, তবে এটি একটি অনানুষ্ঠানিক এবং বাস্তবে জাতীয় রঙ হিসেবে পরিগণিত হয়। নীল এবং সাদা রঙ অনেকগুলি পতাকা, প্রতীক ইত্যাদি সজ্জিত করে উদাহরণস্বরূপ: ব্লু-হোয়াইট (ব্লু-ওয়েইস ) জার্মানিতে জায়নিস্ট যুব আন্দোলন এবং নীল ও সাদা ( তিনি ) দেশাত্মবোধক গান। সংখ্যা পুস্তক 15:38 এ উল্লেখ করেছে যে, ইস্রায়েলীয়দের তাদের পোশাকের কোণে ঝাঁকুনি রাখতে এবং এই প্রান্তে নীল সীমানার একটি রজ্জু রাখার আদেশ দেওয়া হয়েছিল।
টিম সিফার্ট
টিম সেইফার্ট (জন্ম ১৪ ডিসেম্বর ১৯৯৪) একজন নিউজিল্যান্ডের আন্তর্জাতিক ক্রিকেটার। ২০১৪ অনূর্ধ্ব-১৯ ক্রিকেট বিশ্বকাপএ তিনি নিউজিল্যান্ড দলের সদস্য ছিলেন। ২০১৮ সালের ফেব্রুয়ারিতে তার আন্তর্জাতিক ক্রিকেটে আগমন ঘটে।
আন্তর্জাতিক ক্রিকেট
২০১৮ এর ফেব্রুয়ারিতে নিউজিল্যান্ডের টি২০ দলে ২০১৭-১৮ ট্রান্স-তাসমান ত্রি-দেশীয় সিরিজএ খেলার জন্য তিনি জায়গা পান ও সেখানে ইংল্যান্ডের বিরুদ্ধে তার আন্তর্জাতিক ক্রিকেটে প্রথম ম্যাচ খেলেন।
২০২১ টি২০ বিশ্বকাপে তিনি নিউজিল্যান্ড দলের সদস্য হিসেবে বিবেচিত হন।
মায়োফাইব্রিল
গঠন
প্রতিটি মায়োফাইব্রিলের ব্যাসের দৈর্ঘ্য প্রায় এক মাইক্রন। প্রতিটি মায়োফাইব্রিল অসংখ্য মায়োফিলামেন্ট দ্বারা গঠিত যা তিনপ্রকার, মোটা, সরু ও স্থিতিস্থাপক।
সরু ফিলামেন্ট অ্যাকটিন দ্বারা, মোটা ফিলামেন্ট মায়োসিন দ্বারা ও স্থিতিস্থাপক ফিলামেন্ট টাইটিন দ্বারা নির্মিত। এগুলির প্রতিটিই প্রোটিন। এদের সকলেই পেশী সংকোচনে মুখ্য ভূমিকা পালন করে। পেশী সংকোচনের সময় অ্যাকটিন ও মায়োসিন যুক্ত হয়ে অ্যাক্টোমায়োসিন গঠন করে।
কঙ্কাল পেশী ও হৃৎপেশীতে এদের স্পষ্ট দেখতে পাওয়া যায়। পেশীকলার গুরুত্বপূর্ণ উপাদান ও বৈশিষ্ট্য এগুলি। মানব কঙ্কাল পেশীর দৈর্ঘ্য কয়েক মিলিমিটার, যেখানে এই ফিলামেন্টগুলি অনেক মাইক্রন দৈর্ঘ্য পর্যন্ত বিস্তৃত। এদের অংশ সারকোমিয়ার প্রায় ৩ মাইক্রন দৈর্ঘ্যবিশিষ্ট। মায়োফাইব্রিল ও মায়োফিলামেন্টগুলি পেশীকোশের সমান্তরালে দৈর্ঘ্য বরাবর অবস্থান করে। এইরূপ সজ্জা কঙ্কাল পেশীর গাত্রে আড়াআড়ি দাগের সৃষ্টি করে, যা উহার একটি স্বতন্ত্র বৈশিষ্ট্য।
সারকোমিয়ার
দুটি Z-রেখার মধ্যবর্তী অংশ হল সারকোমিয়ার (zwischen এর অর্থ মধ্যবর্তী)। এটি আলোক-অস্বচ্ছ ও এতে T-টিবিউল বর্তমান। এর দুপাশে হালকা I-ব্যান্ড বা আইসোট্রপিক ব্যান্ড অবস্থিত, যা অ্যাকটিন দ্বারা নির্মিত। এর পর A-ব্যান্ড বা অ্যানআইসোট্রপিক ব্যান্ড অবস্থিত, যা মায়োসিন দ্বারা নির্মিত।
A-ব্যান্ডের মাঝে অবস্থিত অংশ H-জোন নামে পরিচিত (heller এর অর্থ উজ্জ্বল)। H-জোনের ঠিক মাঝ বরাবর M-রেখা অবস্থিত (mittel এর অর্থ মাঝখান)।
বিকাশ
মায়োসিন ফিলামেন্টের ব্যাস ১৬০–১৭০ Å ও অ্যাকটিন ফিলামেন্টের ব্যাস ৬০–৭০ Å। শৈশবে মায়োফাইব্রিলে মায়োসিন ও অ্যাকটিন থাকে ১:৭ অনুপাতে। সারকোলেমার নীচের অংশ বরাবর মায়োফিলামেন্ট সঞ্চিত থাকে ও ষড়ভুজাকার গঠন ধারণ করে। এরপর Z ও M ব্যান্ডের দৈর্ঘ্য বাড়তে থাকে। আয়ের মাত্রা ও ATP অণু সংখ্যা বারংবার বাড়তে থাকে। ফলে, পেশী সংকোচন বৃদ্ধি পায় ও পেশী, দৈর্ঘ্য বাড়তে থাকে।
কাজ
মায়োসিন হেড ক্রস ব্রিজ গঠন করে ও অ্যাকটিন প্রোটিন সাথে যুক্ত হয়ে নৌকার দাঁড় টানার মতো কাজ করে পেশীর সংকোচন ঘটায়। সংকোচনের পূর্বে অ্যাডিনোসিন ডাইফসফেট (ADP) ও ফসফেট গ্রুপ যুক্ত হবার প্রস্তুতি নেয়।
যখন স্নায়ুস্পন্দনের মাধ্যমে সংকোচনের বার্তা আসে, তখন ক্যালসিয়াম আয়ন (Ca2+) অ্যাকটিনের গাত্রে অবস্থিত ট্রপোনিন প্রোটিনের আকার পরিবর্তন করে ও ট্রপোনিন-ট্রপোমায়োসিন কমপ্লেক্স গঠন করে। মায়োসিন ও অ্যাকটিনের সংযুক্তির পথ সুগম করে।
নতুন ATP অণু সেই স্থানে আসে ও মায়োসিন হেড অ্যাকটিন ছেড়ে সেটিকে গ্রহণ করে ও পুনরায় উপরোক্ত পদ্ধতি প্রয়োগের দ্বারা অ্যাকটিনে টান সৃষ্টি করে ও পেশীর সংকোচন ঘটায়। যতক্ষণ Ca2+ এর মাত্রা অনেক থাকে, ততক্ষণ ক্রিয়া চলতে থাকে।
পেশী সংকোচনে অ্যাকটিনের টানের সময় H-জোন/H-ব্যান্ড সংকুচিত হয় ও সারকোমিয়ারের দৈর্ঘ্য হ্রাস পায়। যখন সর্বোচ্চ মাত্রায় সংকোচন হয়, তখন H-জোন প্রায় থাকেই না, কিন্তু মায়োসিনের দৈর্ঘ্য অপরিবর্তিত থাকে।
পেশী সংকোচনের এই তত্ত্ব স্লাইডিং ফিলামেন্ট মডেল নামে পরিচিত।
খাওলা বিনতে সালাবা
খাওলা বিনতে সালাবা (আরবি : خولة بنت ثعلبة‎) মুহাম্মাদ এর সমসাময়িক একজন মহিলা সাহাবা ছিলেন। যাকে কেন্দ্র করে ইসলামের যিহারে র বিধান অবতীর্ণ হয়েছিলো। তিনি একজন কর্মঠ মহিলা ছিলেন যিনি পরিবারের ব্যয় বহন করতেন।
বংশ পরিচয়
খাওলার নাম কেও কেও খুওয়ায়লা বলেছেন।  খাওলা বিনতে সালাবা র পিতার নাম সালাবা ইবনে আসরাম। ইবনে হাজার আসকালানি খাওলার পিতার নাম মালিক ও দাদার নাম সালাবা বলেছেন। খাওলা মদিনার খাযরাজ গোত্রে র বনু আওফের সন্তান।
ইসলাম গ্রহণ
মুহাম্মাদ মদিনায় ইসলাম প্রচারের প্রথম ভাগেই তার পরিবারের সবাই ইসলাম ও বাইয়াত গ্রহণ করেন। তার পরিবারের তিন ভাই বাহহাস ইবনে সালাবা, আবদুল্লাহ ইবনে সালাবা ও ইয়াযিদ ইবনে সালাবা এরাও প্রাথমিক পর্যায়েই ইসলাম গ্রহণ করেন, এরা সবাই ছিলেন বিখ্যাত আনসারী সাহাবা।
জীবনী
খাওলা বিনতে সালাবার স্বামীর নাম আওস ইবনে আস সামিত, যিনি বিখ্যাত সাহাবা মদিনার খাযরাজ গোত্রের নেতা উবাদা ইবনে আস সামিতের ভাই। আওস ইবনে আস সামিত একজন কবি ছিলেন এবং বদর, উহুদ, খন্দকসহ সকল যুদ্ধে অংশগ্রহণ করেন। ফিলিস্তীনের রামাল্লায় হিজরী ৩২ সনে ৭২ বছর বয়সে ইনতিকাল করেন।
খলিফা উমরের সময় একবার খাওলার সাথে উমরের কথা হয়েছিলো, উমর তাকে অত্যন্ত সম্মান করে কথা বলেছেন।
যিহারের ঘটনা
আবদুল্লাহ ইবনে আব্বাস বলেন, ইসলামী যুগে ‘যিহার‘ সংক্রান্ত ব্যাপার সর্বপ্রথম আওস ইবনে আস সামিত দ্বারা সংঘটিত হয়েছে। আর তাঁর স্ত্রী ছিলেন খাওলা বিনতে সালাবা ।
হাদিস বর্ণনাকারী সাহাবাগন বলেছেন, শেষ বয়সে আওস ইবনে আস সামিতের মেজাজ বেশ খিটখিটে হয়ে গেছিলো। একদিন তার স্ত্রীর সাথে বেশ ঝগড়া লাগে, এবং ঝগড়ার এক পর্যায়ে আওস তার স্ত্রী খাওলা বিনতে সালাবাকে বলে, তুমি আমার জন্য এমন, যেমন আমার মায়ের পৃষ্ঠদেশ । তখন আরব সমাজে মায়ের সাথে স্ত্রীকে তুলনা করলে সেই স্ত্রী হারাম হয়ে যেত। কোনভাবেই স্ত্রীকে পুনরায় ফিরে পাওয়া সম্ভব ছিলোনা। এটা শুনার সাথে সাথেই খাওলা বিনতে সালাবা পাগলপ্রায় হয়ে যায় এবং বিলাপ করতে থাকে। ওইদিকে আওস ইবনে আস সামিতও দুঃখ করতে লাগলেন। খাওলা মুহাম্মাদ এর নিকট অভিযোগ পেশ করেন,যে আমার ও আমার সন্তানদের জীবন বিপন্ন হয়ে যাবে, আপনি আবার আমাদের বিবাহ ঠিক করে দিন। তখন মুহাম্মাদ ইসলামী বিধান অনুসারে অক্ষমতা প্রকাশ করলেন।
তখন খাওলা এতো পরিমাণ কান্নাকাটি করতে লাগলেন যে, উপস্থিত সবারই কান্না চলে আসলো। তখন আল্লাহ্‌ তায়ালা সূরা মুজাদালাহ অবতীর্ণ করে এর সমাধান করে দিলেন। মুহাম্মাদ তাদের কাফরারা (জরিমানা) আদায় করতে বললেন,সেটা হলঃ একটি দাস মুক্তি অথবা দুই মাস রোজা অথবা ৬০ জন মিসকিনকে খাওয়ানো। কিন্তু খাওলা শারীরিক ও আর্থিক অক্ষমতা প্রকাশ করলেন। তখন মুহাম্মাদ তাদের ৬০ জন দরিদ্র মানুষকে খাওয়ানোর অর্থ দান করলেন। তারা এই অর্থ দিয়ে কাফরারা আদায় করলেন।
কুরআনের আয়াত নাযিল
খাওলা বিনতে সালাবা এমন একজন সাহাবা যার প্রক্ষাপটে কুরআনের বিধান নাযিল হয়েছে। তার স্বামী আওস ইবনে আস সামিত তার বৃদ্ধ বয়সে তাকে একবার যিহার করেছিলো, (স্ত্রীকে নিজের মায়ের অথবা সম মর্যাদার কারো সাথে তুলনা করাকে যিহার বলে ,এতে করে স্ত্রী তালাকপ্রাপ্ত হয়ে যায় ) তখন খাওলা মুহাম্মাদ নিকট এসে আল্লাহর কাছে বিচার দেন। আল্লাহ্‌ তারপক্ষ নিয়ে সুরা মুজাদালাহতে তার ঘটনা বর্ণনা করেন। (১) যে নারী তার স্বামীর বিষয়ে আপনার সাথে বাদানুবাদ করছে এবং অভিযোগ পেশ করছে আল্লাহর দরবারে, আল্লাহ তার কথা শুনেছেন। আল্লাহ আপনাদের উভয়ের কথাবার্তা শুনেন। নিশ্চয় আল্লাহ সবকিছু শুনেন, সবকিছু দেখেন।
(২) তোমাদের মধ্যে যারা তাদের স্ত্রীগণকে মাতা বলে ফেলে, তাদের স্ত্রীগণ তাদের মাতা নয়। তাদের মাতা কেবল তারাই, যারা তাদেরকে জন্মদান করেছে। তারা তো অসমীচীন ও ভিত্তিহীন কথাই বলে। নিশ্চয় আল্লাহ মার্জনাকারী, ক্ষমাশীল। (৩) যারা তাদের স্ত্রীগণকে মাতা বলে ফেলে, অতঃপর নিজেদের উক্তি প্রত্যাহার করে, তাদের কাফফারা এই একে অপরকে স্পর্শ করার পূর্বে একটি দাসকে মুক্তি দিবে। এটা তোমাদের জন্যে উপদেশ হবে। আল্লাহ খবর রাখেন তোমরা যা কর।
(৪) যার এ সামর্থ্য নেই, সে একে অপরকে স্পর্শ করার পূর্বে একাদিক্রমে দুই মাস রোযা রাখবে। যে এতেও অক্ষম হয় সে ষাট জন মিসকীনকে আহার করাবে। এটা এজন্যে, যাতে তোমরা আল্লাহ ও তাঁর রসূলের প্রতি বিশ্বাস স্থাপন কর। এগুলো আল্লাহর নির্ধারিত শাস্তি। আর কাফেরদের জন্যে রয়েছে যন্ত্রণা দায়ক আযাব। (সুরা মুজাদালাহ, ০১-০৪)এই আয়াতগুলো নাযিলের পর খাওলা বিনতে সালাবা, আল-মুজাদিলা (বাদানুবাদকারিণী) নামে পরিচিতি পান।
গুণাবলী
“হে আল্লাহর রাসুল!
সে আমার অর্থ-সম্পদ ভোগ করেছে ও আমার যৌবনকে উপভোগ করে নিঃশেষ করে ফেলেছে।
আমি আমার উদরকে তার জন্য বিছিয়ে দিয়েছি।
আর এখন যখন আমার বয়স হয়েছে এবং
আমার সন্তানাদি হওয়া বন্ধ হয়ে গেছে তখন সে আমার সাথে ‘যিহার‘ করেছে।“
মৃত্যু
খাওলা বিনতে সালাবার মৃত্যুর সঠিক তারিখ জানা যায় না। তবে বিভিন্ন ঘটনা দ্বারা বুঝা যায়, তিনি খিলাফতে রাশেদীনের বেশীরভাগ সময় জীবিত ছিলেন এবং এ সময়কালেই ইনতিকাল করেছেন।
সিট-আপ
সিট আপ (en:sit-up) হল অ্যাবডোমিনাল বা পেটের পেশীর একটি প্রশিক্ষণ ব্যায়াম যেটি পেটের পেশীকে শক্তিশালী ও মজবুত করে।
পেটের প্রধান পেশী রেকটাস অ্যাবডোমিনিস পেশী, যাকে মেদহীন অবস্থায় জিম বা শরীরচর্চার ভাষায় সিক্স প্যাক বা সিক্স প্যাক অ্যাবস বলা হয়ে থাকে, সেটিকে মেদহীন,শক্তিশালী ও সুগঠিত আকার প্রদান করে সিটআপ| যে সকল ব্যায়ামের মাধ্যমে সিক্স প্যাক তৈরি করা হয়, তাদের মধ্যে এটি সবচেয়ে প্রধান ব্যায়াম|
রুক্মিণী বিজয়কুমার
রুক্মিণী বিজয়কুমার হলেন হায়দ্রাবাদ, তেলেঙ্গানার ভারতীয় চলচ্চিত্র অভিনেত্রী এবং ভরতনাট্যম নৃত্যশিল্পী।  মঞ্চে পারফর্ম করার পাশাপাশি তিনি চারটি তামিল ছবিতেও অভিনয় করেছেন।
পেশা
তদুপরি তিনি লস অ্যাঞ্জেলেসের নিউইয়র্ক ফিল্ম একাডেমিতে অভিনয় নিয়ে পড়াশোনা করেছেন এবং ভারতে থাকাকালীন পরিচালক প্রকাশ বেলাওয়াদির অধীনেও তিনি পড়াশোনা করেছেন। তিনি তাঁর নৃত্য সংস্থা রাধা কল্পের শৈল্পিক পরিচালক, যেখানে তিনি পড়াচ্ছেন, নৃত্য পরিচালনা করেছেন এবং নতুন ভরতনাট্যম তৈর‍ী করছেন, আধুনিক এবং পরীক্ষামূলক নাটকের কাজ করেছেন। তিনি বর্তমানে ইউসিএলএতে ফিটনেস ট্রেনিং করছেন এবং পদ্ম সুব্রাহ্মণ্যমের অধীনে চেন্নাইয়ের শাস্ত্র ইউনিভার্সিটিতে ভারতনাট্যমে একজন পেশাদার নৃত্যশিল্পীর এমএফএ কর্মসূচী গ্রহণ করছেন।
তিনি চলচ্চিত্রে আত্মপ্রকাশ করেন ভারথিরাজার থ্রিলার সাসপেন্স বোম্মালত্তম চলচ্চিত্রে কৃষ্ণা চরিত্রে অর্জুন, নানা পাটেকর এবং কাজল আগরওয়াল -দের মত পাঁচমিশালি অভিনেতাদের পাশাপাশি অভিনয় করে। এই চরিত্রে তিনি একটি রহস্যময় অভিষেক অভিনেত্রী হিসাবে উপস্থিত ছিলেন যা মিডিয়া থেকে গোপন রাখা হয়েছিল, চলচ্চিত্রটি শেষ পর্যন্ত প্রকাশ করেছিল যে তার চরিত্রটি আসলে একজন পুরুষ অভিনেতার জন্য, পরিচালক তৈরি করেছিলেন। চলচ্চিত্রটি ইতিবাচক পর্যালোচনার জন্য উন্মুক্ত ছিল, সমালোচকরা তার অভিনয়কে "অবশ্যই একটি আশ্চর্য প্যাকেজ" হিসাবে লেবেল দিয়েছিল। তারপরে তিনি ২০০৯ সালের গান্ধী কৃষ্ণার রোমান্টিক চলচ্চিত্র আনন্দ ঠান্ডাভম -এ সিদ্ধার্থ ভেনুগোপাল এবং তামান্নার পাশাপাশি রত্না চরিত্রে  অভিনয় করেছিলেন, তবে ছবিটি বাণিজ্যিকভাবে ব্যর্থ ছিল। এরপরে রুক্মিণী আবারও সিদ্ধার্থ ভেণুগোপালের পাশাপাশি নান  চলচ্চিত্রে হাজির হওয়ার জন্য চুক্তি করেছিলেন, তবে ছবিটি প্রযোজনার সমস্যায় পড়েছিল এবং ২০১০ সালে আবার ছবির কাজ শুরু হওয়ার পরে তিনি ছবিতে কাজ করার বিরোধিতা করেছিলেন। তদুপরি, প্রতাপ কে. পোথেন পরিচালিত ওরু নাল পধুমার  চলচ্চিত্রে, যেখানে আর. মাধবন ছিলেন প্রধান চরিত্রে, সেখানও অভিনয় করতে অস্বীকৃতি জানান, আরেকটি প্রকল্পও ঘোষণার পরপরই বাতিল হয়ে যায়।
২০১২ সালে, রুক্মিণী কুচিদেয়ান চলচ্চিত্রে রজনীকান্তের বোনের ভূমিকায় অভিনয় করার জন্য নির্বাচিত হয়েছিলেন। এই ভূমিকায় আগে স্নেহা, অভিনয় করেছিলেন, যিনি তারিখ জটিলতায় বাদ পড়ে গিয়েছিলেন।
ব্যক্তিগত জীবন
রুক্মিনী রোহান মেননকে বিয়ে করেছেন।
কেন্দুয়া জয়হরি স্প্রাই সরকারি উচ্চ বিদ্যালয়
কেন্দুয়া জয়হরি স্প্রাই সরকারি উচ্চ বিদ্যালয় নেত্রকোণা জেলার কেন্দুয়া উপজেলা সদরে অবস্থিত একটি ঐতিহ্যবাহী শিক্ষা প্রতিষ্ঠান। এটি ১৮৩২ সালে প্রতিষ্ঠিত হয়েছে।
ইতিহাস
১৮৬২ সালে ময়মনসিংহ জেলার তদানীন্তন জেলা-ম্যাজিষ্ট্রেত মিঃ বেব্রসের সহযোগিতায় বিদ্যালয়টি "মিডিল ভার্নাকুলার স্কুল" হিসেবে চালু করা হয়। তখন স্কুলটিতে ইংরেজি ভাষায় শিক্ষা দেওয়া হত। ১৮৯২ সালের দিকে "মিডিল ভার্নাকুলার স্কুলটি" "মিডিল ইংলিশ স্কুল" হিসাবে স্বীকৃতি লাভ করে। ইংরেজি ভাষায় নিম্ন মাধ্যমিক বিদ্যালয়টি প্রতিষ্ঠা লাভ করে। মিডিল ইংলিশ স্কুল হিসেবে ১৮৯২ থেকে ১৯১২ সাল পর্যন্ত সারা ময়মনসিংহ জেলার মধ্যে অনেক সুনাম অর্জন করে। বিষয়সমূহের মধ্যে ছিল বাংলা, ইংরেজি, গণিত, ইতিহাস, ভূগোল, ইসলাম ধর্ম এবং হিন্দু ধর্ম। তখন বিদ্যালয়টি "কান্দিউড়া এম.ই. স্কুল" নামে আখ্যায়িত লাভ করে। ১৮৪৪ সালে কান্দিউড়া এম.ই. স্কুলকে হাই ইংলিশ স্কুলে উন্নীত করার ব্যপারে ঢাকায় বসবাসরত সাড়ে চার আনির জমিদার "শ্রী রণদা কুমার চৌধুরী" ও কেন্দুয়া তদানীন্তন ভারপ্রাপ্ত কর্মকর্তা "শ্রী অক্ষয় কুমার গুপ্ত" উদ্যোগ গ্রহণ করেন। জেলা ম্যাজিষ্ট্রেট "মিস্টার স্প্রাই-সস্ত্রীক" গ্রামে গ্রামে ঘুরে কেন্দুয়া উচ্চ বিদ্যালয়ের জন্য চাঁদা তোলার ব্যাপারে অংশ গ্রহণ করেন। ১৯১৪ সালে হাই স্কুলে উন্নিত করার বিষয়ে স্প্রাই সাহেবের অবদানের স্বীকৃতি স্বরূপ কেন্দুয়াবাসী ময়মনসিংহ জেলার তদানীন্তন জেলা ম্যাজিষ্ট্রেট মিঃ এইচ.ই. স্প্রাই আই.সি.এস. কে বিদ্যালয়ের নামের সহিত যুক্ত করার সিদ্ধান্ত গ্রহণ করেন।
ব্রিটিশ সাম্রাজ্যবাদের অবসানকলে ইংরেজি বিরোধী ভারতবর্ষ ব্যাপী "অসহযোগ আন্দোলন" এর সময় স্কুলের আর্থিক দৈন্যতা দেখা দেয়। স্কুলের আর্থিক দৈন্যতা কাটিয়ে উঠার উদ্দেশ্যে স্কুলের এলাকার ভিতর ও বাহিরে সাহায্য ও সহযোগিতার আবেদন করা হয়। ১৯২৬ সালে চিথোলিয়া গ্রামের "পাল চৌধুরী" পরিবারের জগন্নাথ কলেজের অধ্যাপক "মহিম চন্দ্র চৌধুরীর" পেশকৃত পত্রের মর্মানুযায়ী ০৬-০১-১৯২৬ তারিখেই অনুষ্ঠিত বিদ্যালয়ের কমিটির এক অধিবেশনে চার হাজার টাকা অনুদান প্রাপ্তির আশ্বাসের উপর ভিত্তি করে তিন হাজার টাকা পেয়েই বিদ্যালয়ের নামের সহিত পাল পরিবারের র্ভূতপূর্ব জনৈক পালের নাম সংযুক্ত করে বিদ্যালয়ের নাম "কেন্দুয়া স্প্রাই-ইনষ্টিটিউশন" এর স্থলে "কেন্দুয়া-জয়হরি-স্প্রাই ইনষ্টিটিউশন" রাখার সিদ্ধান্ত গৃহীত হয়।
১৯৬১ সাল হতে কেন্দুয়া উচ্চ বিদ্যালয়ে বিজ্ঞান শিক্ষার সুযোগ ঘটে। স্কুলটি দ্বিপাক্ষিক শিক্ষা পরিকল্পনার আওতাভুক্ত হওয়ার ফলে বৈজ্ঞানিক যন্ত্রপাতি, আসবাব-পত্র ও স্কুল-গৃহের অনুদানের জন্য উল্লেখযোগ্য সরকারি অনুদান লাভ করে। ১৯৬৬ সালে বিদ্যালয়টি সরকারের বহুমুখী উন্নয়ন পরিকল্পনার অন্তর্ভুক্ত হওয়ার ফলে মানবিক, বিজ্ঞান ও কৃষি-বিজ্ঞান ও বাণিজ্যিক শাখায় লেখাপড়ার সুযোগ উন্নত হয়। ২০১১ সাল থেকে বিদ্যালয়টিতে ছেলেদের পাশাপাশি পুনরায় মেয়েরাও পড়ালেখা করার সুযোগ লাভ করে। সে বছর ৩০ জন মেয়ে ৬ষ্ঠ শ্রেনীতে ভর্তী হয়। বর্তমানে প্রায় ১০০ জন মেয়ে বিদ্যালয়ে অধ্যয়নরত রয়েছে।
শিক্ষক - শিক্ষার্থী
প্রায় ১০০০ শিক্ষার্থী ও ২০ জন শিক্ষক রয়েছেন।
অবকাঠামো
একটি ৩ তলা ভবনের প্রধান শিক্ষকের কক্ষ ও শিক্ষক মিলনায়তন, কম্পিউটার ল্যাব, বিজ্ঞানাগার, লাইব্রেরী স্থাপিত হয়েছে। এছাড়াও ২ তলা একটি ভবনে ৬ টি এবং লম্বা এল-আকৃতির টিন শেড ভবনে ৭টি শ্রেণী কক্ষ রয়েছে। পশ্চিম-উত্তরাংশের দুইটি কক্ষকে একটি বিশেষ পদ্ধতিতে একত্রে করে হল রুম হিসেবে ব্যবহার করা হয়।
ফলাফল
১৯৮৪ সালে দু'জন ছাত্রী কৃষি-বিজ্ঞানে ঢাকা শিক্ষা বোর্ডে ২য় ও ৮ম স্থান অধিকার করে; এছাড়া আরও দুজন ছাত্র ১৯৭২ ও ১৯৮১ তে কৃষি শাখায় মেধাতালিকায় স্থান লাভ করে।
এস এস সি
২০১১ সাল থেকে ২০১৭ সাল পর্যন্ত স্কুলের এসএসসি পরীক্ষার ফলাফল নিম্নরূপ:
জে এস সি
২০১৫ সাল থেকে ২০১৬ সাল পর্যন্ত স্কুলের জেএসসি পরীক্ষার ফলাফল নিম্নরূপ:
ক্ষীরগ্রাম
ক্ষীরগ্রাম ভারতের পশ্চিমবঙ্গ রাজ্যের পূর্ব বর্ধমান জেলার কাটোয়া উপজেলার মঙ্গলকোট সমষ্টি উন্নয়ন ব্লক এর একটি গ্রাম।
অবস্থান
ক্ষীরগ্রাম স্থানাঙ্কে অবস্থিত।
নগরায়ন
কাটোয়া মহকুমার ৮৮.৪৪% মানুষ গ্রামাঞ্চলে বাস করে আর মাত্র ১১.৫৬% মানুষ শহরাঞ্চলে বাস করে। মানচিত্রটিতে মহকুমার কয়েকটি উল্লেখযোগ্য অবস্থান উপস্থাপন করা হয়েছে। মানচিত্রে চিহ্নিত সমস্ত স্থানে বৃহত্তর পূর্ণ পর্দার মানচিত্রের লিঙ্ক যুক্ত করা আছে।
জনসংখ্যার চিত্র
২০১১ সালের আদমশুমারী অনুসারে ক্ষীরগ্রামের জনসংখ্যা ২,৪৭৪ জন যার মধ্যে ১,২৬০ জন অর্থাৎ ৫১% পুরুষ আর ১,২১৪ জন (৪৯%) নারী। ৬ বছরের কম বয়সী শিশু রয়েছে ২৪২ জন। গ্রামটিতে শিক্ষিত মানুষের সংখ্যা ১,৬৫১ জন যা মোট জনসংখ্যার ৭৩.৯৭% (৬ বছরেরও বেশি সময় যাবত)।
পরিবহন
কাটোয়া-বর্ধমান সড়ক ধরে আগালে কাটোয়া থেকে প্রায় ২৩.২ কিলোমিটার (১৪.৪ মাইল) দূরে গ্রামটি পাওয়া যাবে।
এছাড়া, বর্ধমান-কাটোয়া রেল পথের কাইচর স্টেশন থেকে প্রায় ৩ মাইল দূরে ক্ষীরগ্রাম অবস্থিত।
বেনাপোল স্থলবন্দর
বেনাপোল স্থলবন্দর, যশোর জেলার শার্শা উপজেলার বেনাপোল শহরে অবস্থিত বাংলাদেশের বৃহত্তম স্থলবন্দর। এই বন্দরটি বেনাপোল-পেট্রাপোল সীমান্ত দিয়ে ভারতের সাথে রপ্তানি-আমদানি করতে ব্যবহৃত হয়। এই বন্দরটি বাংলাদেশ স্থলবন্দর কর্তৃপক্ষ দ্বারা পরিচালিত। আমদানিকৃত ভারতীয় পণ্যগুলির মধ্যে প্রায় ৯০% এই বন্দরের মাধ্যমে বাংলাদেশে প্রবেশ করে। ২০০২ সালে বেনাপোল শূল্ক স্টেশন কে স্থলবন্দর ঘোষণা করে নৌ-পরিবহন মন্ত্রণালয়ের আওতাধীন বাংলাদেশ স্থলবন্দর কর্তৃপক্ষকে দায়িত্ব দেয়া হয়। বেনাপোল স্থলবন্দরের আয়তন প্রায় ৯০ একর। এ বন্দর দিয়ে প্রধানত ভোগ্যপণ্য, কাচা তুলা, যানবাহন, মটর পার্টস, মেশিনারী, তৈরী পোশাক, লোহা এবং লোহাজাতীয় পণ্য, স্টিল প্লেট, প্রসাধনী সামগ্রী, শিশু খাদ্য, রাসায়নিক দ্রব্য ইত্যাদি আমদানি করা হয়। এ বন্দরের প্রধান রপ্তানি পণ্য হলঃ পাট এবং পাট জাতীয় পণ্য, তৈরী পোশাক, মাছ, প্লাস্টিক ইত্যাদি। ২০২০-২১ অর্থ বছরে এ স্থলবন্দর ৮৩,৫৪,৯৫,৪৪২ টাকা আয় করে।
ইতিহাস
বেনাপোল স্থল বন্দর স্থল কাস্টমস স্টেশন হিসাবে প্রতিষ্ঠিত হয়। পরে ১৯৮৪ সালে এ বন্দরটি কাস্টমস বিভাগে পরিণত হয়। এটি  ১৯৯৭ সালে একটি কাস্টম হাউসে রূপান্তরিত হয় এবং ২০০৯ সালে  নতুন অবস্থানে ভবন নির্মাণ করা হয়।  বেনাপোল কাস্টমস এবং ইমিগ্রেশন চেক পোস্ট তারপর থেকে তার কার্যক্রম শুরু করে।
ভলকান (প্রকল্পিত গ্রহ)
ভলকান (ইংরেজিঃ Vulcan ' ) হলো একটি ক্ষুদ্র প্রকল্পিত গ্রহ যা সূর্য ও বুধ গ্রহের মাঝের একটি কক্ষপথে পরিভ্রমণ করে বলে প্রস্তাবিত হয়। নিউটনের মহাকর্ষ সূত্র ব্যবহার করে সব গ্রহের গতিপথ সুন্দরভাবে ব্যাখ্যা করা গেলেও বুধ গ্রহের ক্ষেত্রে ব্যাতিক্রম লক্ষ করা যায়। নিউটনের সূত্রানুযায়ী এই গ্রহ সমূহের অনুসূর বিন্দু সব সময় একই হওয়ার কথা কিন্তু বুধের ক্ষেত্রে অনুসূর বিন্দুর অগ্রগমন ঘটে। ১৯ শতকের ফরাসী গণিতবিদ আরবাইন জোসেফ লা ভেরিয়ার প্রকল্পিত করেন যে বুধ গ্রহের কক্ষপথের এই বিশেষ বৈশিষ্ট্য অন্য একটি গ্রহের প্রভাবের ফল। তিনি এই গ্রহটির নাম দেন "ভলকান"।
ভলকানের জন্য অনেক অনুসন্ধান চালানো হয়েছে কিন্তু কিছু পর্যবেক্ষণের দাবি ব্যতীত এ ধরনের কোনো গ্রহের অস্তিত্ব পাওয়া যায়নি। বর্তমানে আইনস্টাইনের সাধারণ আপেক্ষিকতা তত্ত্ব দ্বারা বুধ গ্রহের কক্ষপথের এই বিশেষ বৈশিষ্ট্যটিকে ব্যাখ্যা করা হয়। নাসার দুইটি স্টেরিও মহাকাশযানের প্রদত্ত উপাত্ত থেকেও কোনো ভলকানয়েডের অস্তিত্বও পাওয়া যায়নি যাকে দাবিকৃত ভলকানের পর্যবেক্ষণ হিসেবে বিবেচনা করা যায়। এটি সন্দেহপূর্ণ যে ৫.৭ কিলোমিটারের বেশি ব্যাস সম্পন্ন কোনো ভলকানয়েডের অস্তিত্ব রয়েছে। বেশ কিছু বুধ-উত্তর গ্রহাণু রয়েছে কিন্তু তাদের সবাই বুধের চেয়ে বড় অর্ধ-মুখ্য অক্ষ সম্পন্ন।
হিন্দু পরিষদ রাশিয়া
হিন্দু পরিষদ রাশিয়া (Совет индуистских общин России, СИОР) রাশিয়ায় হিন্দুধর্মের সদস্যদের প্রতিনিধিত্ব করে। রাশিয়ায় বসবাসকারী ভারত, বাংলাদেশ, মরিশাস, নেপাল এবং অন্যান্য দেশের হিন্দুদের উদ্যোগে রাশিয়ায় ১৯ ডিসেম্বর, ২০১১ সালে পরিষদটি গঠন করা হয়।
গোল্ডা মেয়ার
গোল্ডা মেয়ার (জন্ম: ৩ মে, ১৮৯৮ - মৃত্যু: ৮ ডিসেম্বর, ১৯৭৮) রুশ সাম্রাজ্যের কিয়েভে জন্মগ্রহণকারী ইসরায়েলের বিশিষ্ট প্রমিলা শিক্ষক ও রাজনীতিবিদ ছিলেন। এছাড়াও তিনি ইসরায়েলের চতুর্থ প্রধানমন্ত্রীর দায়িত্ব পালন করেছেন। এরফলে তিনি ইসরায়েলের প্রথম তথা বিশ্বের চতুর্থ মহিলা প্রধানমন্ত্রী হবার গৌরব অর্জন করেন। এরপূর্বে তিনি শ্রম ও পররাষ্ট্রমন্ত্রীর দায়িত্বে ছিলেন।
প্রারম্ভিক জীবন
ব্লাম নেইডিচ ও মোশে মাবোভিচ দম্পতির সন্তান ছিলেন তিনি। শেনা ও জিপকে নাম্নী তার দুই বোন ছিল। ১৯০৩ সালে কাজের সন্ধানে কাঠমিস্ত্রী বাবা মোশে মাবোভিচ নিউইয়র্ক সিটিতে চলে যান। তার অনুপস্থিতিতে পরিবারটি পিনস্কে এলাকায় অবস্থিত মাতুলালয়ে অবস্থান করে। ১৯০৫ সালে উইসকনসিনের মিলওয়াকিতে উচ্চ বেতন নিয়ে কাজ করেন ও স্থানীয় রেলরোডের উদ্যানে ওয়ার্কশপ খোলেন মোশে। পরের বছর পর্যাপ্ত অর্থ সঞ্চয় করে পরিবারকে মার্কিন যুক্তরাষ্ট্রে নিয়ে আসেন।
চৌদ্দ বছর বয়সে নর্থ ডিভিশন হাইস্কুলে অধ্যয়ন করেন ও খণ্ডকালীন কাজে মনোনিবেশ ঘটান। মা তাকে বিদ্যালয় ত্যাগের আদেশ দেন ও বিয়ে দিতে চান। কিন্তু তিনি না-রাজী হওয়ায় টিকেট কেটে কলোরাডোর ডেনেভারে বিবাহিতা বোন শেনা কর্নগোল্ডের সংসারে অবস্থান করেন। সেখানে বুদ্ধিবৃত্তিক সান্ধ্যকালীন আসরে ফিলিস্তিনে ইহুদিদের পুণর্বাসন, সাহিত্য, মহিলাদের মতপ্রকাশ, শ্রমিক আন্দোলনসহ বিবিধ বিষয়ে অনুষ্ঠিত বিতর্কে অংশ নিতেন।
রাজনৈতিক জীবন
২৬ ফেব্রুয়ারি, ১৯৬৯ তারিখে লেভি ইশকোলের আকস্মিক দেহাবসান ঘটে। এরফলে ১৭ মার্চ, ১৯৬৯ তারিখে ইসরায়েলের প্রধানমন্ত্রী হিসেবে নির্বাচিত হন তিনি। ইসরাইলের রাজনীতিতে ‘আয়রন লেডি’ নামে তাকে ডাকা হতো যা ব্রিটিশ প্রধানমন্ত্রী মার্গারেট থ্যাচারের উপাধি থেকে গ্রহণ করা হয়েছে। সাবেক প্রধানমন্ত্রী ডেভিড বেন-গুরিয়ন তাকে সরকারের সেরা ব্যক্তি নামে আখ্যায়িত করেন।প্রায়শঃই তাকে প্রবল ইচ্ছাশক্তিসম্পন্ন, স্পষ্টভাষী ও ইহুদিব্যক্তিদের দাদী হিসেবে আখ্যায়িত করা হয়ে থাকে। ইয়ম কিপ্পুর যুদ্ধ শেষ হবার পর ১৯৭৪ সালে প্রধানমন্ত্রীর পদ থেকে ইস্তফা দেন। ৩ জুন, ১৯৭৪ তারিখে আইজাক রবিন তার স্থলাভিষিক্ত হন।
ব্যক্তিগত জীবন
কলোরাডোর ডেনেভারে মরিস মেয়ারসন নামীয় চিত্রকরের সাথে পরিচিত হন ও বৈবাহিক সম্পর্ক ঘটান। ফিলিস্তিনে আবাসন গড়ার পূর্ব শর্ত পালনে ২৪ ডিসেম্বর, ১৯১৭ তারিখে উভয়ে বৈবাহিক বন্ধনে আবদ্ধ হন। কিন্তু প্রথম বিশ্বযুদ্ধের কারণে তারা আসতে পারেননি। বিয়ের কিছুদিন পর পোল জিয়নের জন্য অর্থসংগ্রহের উদ্দেশ্যে মার্কিন যুক্তরাষ্ট্রে প্রচারণা চালান। ১৯২১ সালে শেনাসহ এ দম্পতি ফিলিস্তিনে স্থানান্তরিত হন। তাদের সংসারে মেনাখেম ও সারাহ নামের সন্তান ছিল। ১৯৭৮ সালে লিমফোমায় আক্রান্ত হয়ে তার দেহাবসান ঘটে।
বহরপুর রেলওয়ে স্টেশন
বহরপুর রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।
ইতিহাস
১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে বহরপুর রেলওয়ে স্টেশন তৈরি করা হয়।
পরিষেবা
বহরপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
স্যাম সাটন
স্যাম হ্যারি সাটন (Sam Sutton; জন্ম: ১০ ডিসেম্বর ২০০১; স্যাম সাটন নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লীগের শীর্ষ স্তর এ-লীগের ক্লাব ওয়েলিংটন ফিনিক্সের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
স্যাম হ্যারি সাটন ২০০১ সালের ১০ই ডিসেম্বর তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সাটন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
ঈদুল আযহা
ঈদুল আযহা বা ঈদুল আজহা বা ঈদুল আধহা (عيد الأضحى, ) ইসলাম ধর্মাবলম্বীদের সবচেয়ে বড় দুটো ধর্মীয় উৎসবের দ্বিতীয়টি। চলতি কথনে এই উৎসবটি কুরবানির ঈদ নামেও পরিচিত। এই উৎসবকে ঈদুজ্জোহাও বলা হয়। ঈদুল আযহা মূলত আরবি বাক্যাংশ। এর অর্থ হলো ‘ত্যাগের উৎসব’। এই উৎসবের মূল প্রতিপাদ্য বিষয় হল ত্যাগ করা। এ দিনটিতে মুসলমানেরা ফযরের নামাযের পর ঈদগাহে গিয়ে দুই রাক্বাত ঈদুল আযহার নামাজ আদায় করে ও অব্যবহিত পরে স্ব-স্ব আর্থিক সামর্থ্য অনুযায়ী গরু, ছাগল, ভেড়া, মহিষ ও উট আল্লাহর নামে কোরবানি করে।
ইসলামি চান্দ্র পঞ্জিকায়, ঈদুল আযহা জ্বিলহজ্জের ১০ তারিখে পড়ে। আন্তর্জাতিক (গ্রেগরীয়) পঞ্জিকায় তারিখ প্রতি বছর ভিন্ন হয়, সাধারণত এক বছর থেকে আরেক বছর ১০ বা ১১ দিন করে কমতে থাকে। ঈদের তারিখ স্থানীয়ভাবে জ্বিলহজ্জ মাসের চাঁদ দেখার ওপর নির্ভর করে।
ব্যুৎপত্তি
আরবি عيد ঈদ শব্দটির অর্থ "উৎসব," "উদ্‌যাপন," "ভোজের দিন," বা "ছুটির দিন"। ًأضحى আদহা শব্দটির অর্থ "বলিদান", '"ত্যাগ"।
ইতিহাস
ইসলামের বিভিন্ন বর্ণনা অনুযায়ী, মহান আল্লাহ তা’আলা ইসলামের রাসুল হযরত ইব্রাহীম কে স্বপ্নযোগে তার সবচেয়ে প্রিয় বস্তুটি কুরবানি করার নির্দেশ দেন: তুমি তোমার প্রিয় বস্তু আল্লাহর নামে কোরবানি কর। ইব্রাহীম স্বপ্নে এরূপ আদেশ পেয়ে ১০টি উট কোরবানি করলেন। পুনরায় তিনি আবারো একই স্বপ্ন দেখলেন। অতঃপর ইব্রাহীম  এবার ১০০টি উট কোরবানি করেন। এরপরেও তিনি একই স্বপ্ন দেখে ভাবলেন, আমার কাছে তো এ মুহূর্তে প্রিয় পুত্র ইসমাইল  ছাড়া আর কোনো প্রিয় বস্তু নেই। তখন তিনি পুত্রকে কোরবানির উদ্দেশ্যে প্রস্তুতিসহ আরাফাতের ময়দানের উদ্দেশে যাত্রা করেন। এ সময় শয়তান আল্লাহর আদেশ পালন করা থেকে বিরত করার জন্য ইব্রাহীম ও তার পরিবারকে প্রলুব্ধ করেছিল, এবং ইব্রাহীম শয়তানকে পাথর ছুঁড়ে মেরেছিলেন। শয়তানকে তার প্রত্যাখ্যানের কথা স্মরণে হজ্জের সময় শয়তানের অবস্থানের চিহ্ন স্বরূপ নির্মিত ৩টি স্তম্ভে প্রতীকী পাথর নিক্ষেপ করা হয়।
যখন ইব্রাহীম আরাফাত পর্বতের উপর তার পুত্রকে কোরবানি দেয়ার জন্য গলদেশে ছুরি চালানোর চেষ্টা করেন, তখন তিনি বিস্মিত হয়ে দেখেন যে তার পুত্রের পরিবর্তে একটি প্রাণী কোরবানি হয়েছে এবং তার পুত্রের কোনো ক্ষতি হয়নি। ইব্রাহীম  আল্লাহর আদেশ পালন করার দ্বারা কঠিন পরীক্ষায় উত্তীর্ণ হন। এটি ছিল ছয় সংখ্যক পরীক্ষা। এতে সন্তুষ্ট হয়ে আল্লাহ ইব্রাহীম  কে তার খলিল (বন্ধু) হিসাবে গ্রহণ করেন।
কোরআনে ইব্রাহিম (আঃ) এর পুত্রের কুরবানীর ঘটনা উল্লেখিত হয়েছে,
১০০| ''হে আমার পরওয়ারদেগার! আমাকে এক সৎপুত্র দান কর। ১০১| সুতরাং আমি তাকে এক সহনশীল পুত্রের সুসংবাদ দান করলাম।
১০২| অতঃপর সে যখন পিতার সাথে চলাফেরা করার বয়সে উপনীত হল, তখন ইব্রাহীম তাকে বললঃ বৎস! আমি স্বপ্নে দেখিযে, তোমাকে যবেহ করছি; এখন তোমার অভিমত কি দেখ। সে বললঃ পিতাঃ! আপনাকে যা আদেশ করা হয়েছে, তাই করুন। আল্লাহ চাহে তো আপনি আমাকে সবরকারী পাবেন। ১০৩| যখন পিতা-পুত্র উভয়েই আনুগত্য প্রকাশ করল এবং ইব্রাহীম তাকে যবেহ করার জন্যে শায়িত করল।
১০৪| তখন আমি তাকে ডেকে বললামঃ হে ইব্রাহীম,
১০৫| তুমি তো স্বপ্নকে সত্যে পরিণত করে দেখালে! আমি এভাবেই সৎকর্মীদেরকে প্রতিদান দিয়ে থাকি।
১০৬| নিশ্চয় এটা এক সুস্পষ্ট পরীক্ষা।
১০৭| আমি তার পরিবর্তে দিলাম যবেহ করার জন্যে এক মহান জন্তু।
১০৮| আমি তার জন্যে এ বিষয়টি পরবর্তীদের মধ্যে রেখে দিয়েছি যে,
১০৯| ইব্রাহীমের প্রতি সালাম বর্ষিত হোক।
১১০| এমনিভাবে আমি সৎকর্মীদেরকে প্রতিদান দিয়ে থাকি।
১১১| সে ছিল আমার বিশ্বাসী বান্দাদের একজন।''
—সূরা সাফফাত ৩৭:১০০-১১১
এই ঘটনাকে স্মরণ করে সারা বিশ্বের মুসলিমরা আল্লাহ তাআলার সন্তুষ্টি অর্জনের জন্য প্রতি বছর এই দিবসটি উদ্‌যাপন করে। হিজরি বর্ষপঞ্জি হিসাবে জিলহজ্জ্ব মাসের ১০ তারিখ থেকে শুরু করে ১২ তারিখ পর্যন্ত ৩ দিন ধরে ঈদুল আজহার কুরবানি চলে। হিজরি চান্দ্র বছরের গণনা অনুযায়ী ঈদুল ফিতর এবং ঈদুল আজহার মাঝে ২ মাস ১০ দিন ব্যবধান থাকে। দিনের হিসেবে যা সর্বোচ্চ ৭০ দিন হতে পারে।
ঈদের নামাজ
মুসলিমগণ ঈদুল আযহার নামাজ মসজিদে বা খোলা মাঠে আদায় করে থাকেন। ঈদের নামাজ জ্বিলহজ্জের ১০ তারিখে, সূর্য উদয়ের পর থেকে যোহর নামাজের সময় হবার আগ পর্যন্ত মধ্যবর্তী সময়ে যে কোনো সময় আদায় করা হয়ে থাকে। কোনো কারণবশত (উদাহরণ: প্রাকৃতিক দুর্যোগ) নামাজ আদায় করা না গেলে ঈদুল আজহার নামাজ ১২ই যিলহজ্ব পর্যন্ত ঐ সময়ের মধ্যে আদায় করা যাবে। ঈদের নামাজের আগে মুসল্লিরা জোরে জোরে "তাকবীর" উচ্চারণ করে।
ঈদের নামাজ দুই রাক্বাত। এটি ওয়াজিব নামাজ। তা জামায়াতের সঙ্গে ছয় অতিরিক্ত তাক্ববিরের সঙ্গে পড়তে হয়। ঈদের নামাজ শেষে ইমামের জন্য খুৎবা পড়া সুন্নত ও মুছুুল্লিদের জন্য খুৎবা শোনা ওয়াজিব।
পশু কুরবানী
thumb|ঈদুল আজহার দিনে কুরবানী করা পশুর মাংস গরীবদের মাঝে বিতরণের উদ্দেশ্যে টুকরা টুকরা করে কাটা হয়। thumb|কুরবানির পশুর হাট, ময়মনসিংহ, ২০১১। ইসলাম মতে ঈদুল আযহার দিনে যার যাকাত দেয়ার সামর্থ্য আছে অর্থাৎ যার কাছে ঈদের দিন প্রত্যূষে সাড়ে সাত তোলা স্বর্ণ বা সাড়ে বায়ান্ন তোলা রৌপ্য বা সমপরিমাণ সম্পদ (যেমন জমানো টাকাা) আছে তার ওপর ঈদুল আযহা উপলক্ষে পশু কুরবানি করা ওয়াজীব। ঈদুল আযহার দিন থেকে শুরু করে পরবর্তী দুইদিন পশু কুরবানির জন্য নির্ধারিত। মুসাফির বা ভ্রমণকারির ওপর কুরবানি করা ওয়াজিব নয়| ঈদুল আযহার নামাজ শেষে কুরবানী করতে হবে। ঈদুল আযহার নামাজের আগে কুরবানি করা সঠিক নয়।